Sanès wêkdal kula mrêlokakên manggihi têpangan kula bôngsa Arab pranakan ingkang sampun nate sinau wontên Mêkah ngantos 6 taun, prêlu pitakèn bab kasbut nginggil, ing pangintên rèhne mangêrtos basa Jawi tuwin putus basa Arab, bokmanawi sagêd ngludhangakên manah kula. Wasana wangsulanipun sami kemawon kalihan Tuwan Gobee kuwi dudu têmbung Arab lan ya ora ana têgêse babarpisan. Piyambakipun mangêrtos dhatêng pikajêngipun tiyang Jawi: apura-ingapura, punika saupami kabasakakên Arab ungêlipun: "chilali achilaq". Ewadene sajatosipun tiyang Arab inggih mêksa botên mangêrtos, jalaran punika sanès tatacara Arab, saminipun kula nglandèkakên: Rêbo